Държавен вестник, бр. 72, 2004 г., стр. 53

Б Р О Й  72
Д Ъ Р Ж А В Е Н   В Е С Т Н И К
С Т Р .  53
Г л а в а  п е т н а д е с е т а
ВОДНО СТОПАНСТВО НА ХИДРОЕНЕР-
ГИЕН ВЪЗЕЛ, ХИДРОЛОЖКО И МЕТЕО-
РОЛОЖКО ОСИГУРЯВАНЕ
Раздел I
Управление на водните ресурси
Чл. 254. Собствеността и управлението на
водните ресурси, включващи повърхностните и
подземните води на територията на Република
България, се уреждат със Закона за водите.
Чл. 255. Водните ресурси се използват за про-
изводство на електрическа енергия посредст-
вом водностопански системи, които включват:
1. язовирите и съоръженията към тях за ула-
вяне, провеждане и задържане на водите;
2. водноелектрическите централи, помпено-
акумулиращите централи и хидротехническите
съоръжения към тях;
3. езерата, помпените станции и съоръжени-
ята към тях за охлаждане и техническо водос-
набдяване на ТЕЦ и АЕЦ.
Чл. 256. Експлоатацията на водното стопан-
ство на ВЕЦ и ПАВЕЦ се изпълнява при раци-
онално използване на разполагаемите водни
ресурси, осигуряване на постоянен отток след
хидротехническите съоръжения и използване
на инсталираната мощност на хидроагрегатите
с максимален КПД.
Чл. 257. При експлоатацията на водното сто-
панство на ТЕЦ и АЕЦ се осигурява:
1. непрекъснато и в необходимите количес-
тва подаване на вода за охлаждане и регулира-
не на температурните режими;
2. нормална работа на химическото водоо-
чистване;
3. нормална работа на хидравличния пепе-
лосгуроизвоз;
4. предпазване от замърсяване на каналите,
циркулационните тръбопроводи и топлообмен-
ниците.
Чл. 258. (1) При хидровъзли с комплексно
предназначение използването на водите от ВЕЦ
се съобразява с нуждите на всички водоползва-
тели (водоснабдяване, напояване, рибно стопан-
ство и др.) и с изискванията за опазване на окол-
ната среда.
(2) Между водоползвателите по ал. 1 водата
се разпределя по годишен график за потребле-
ние, утвърден от държавния орган по управле-
ние на водите съгласно Закона за водите.
(3) Графикът се актуализира всеки месец,
като се отчитат водният приток, хидрометео-
роложките прогнози и настъпилите промени в
работата на водоползвателите.
Чл. 259. За каскадно разположени ВЕЦ и за
тези под водохранилища с комплексно използ-
ване на водите, водният отток се регулира по
начин, осигуряващ максимален сумарен енер-
гиен ефект, като се отчитат потребностите на
другите водоползватели.
Чл. 260. Водоползването на всички видове ВЕЦ
се регламентира според изискванията на Закона
за водите и по условията за водоползване.
Чл. 261. (1) Режимът за ползване на водох-
ранилищата в периода преди пълноводие и пос-
ледващото напълване осигурява:
1. напълване на водохранилището през пе-
риода на пълноводие до нормално определено-
то за стената водно ниво; отклонение от това
правило се допуска само в случай на особени
нужди или за многогодишно регулиране на обе-
ма във водохранилището;
2. благоприятни условия за изпускане на води
през дънните изпускатели за пропускане на
наноси, ако това е предвидено в проекта;
3. задоволяване потребностите на други во-
доползватели (водоснабдяване, напояване, риб-
но стопанство и др.);
4. получаване на максимален енергиен ефект
при спазване на ограниченията, съгласувани с
другите водоползватели;
5. регулиране на изпусканата вода през пре-
ливните съоръжения или през дънните изпус-
катели, като се отчитат изискванията за безо-
пасна и сигурна работа на хидротехническите
съоръжения и ограничаване на евентуални на-
воднения.
(2) Изискванията на другите (неенергийни-
те) водоползватели, ограничаващи режима на
ползване и напълване на водохранилището, се
съгласуват между тях и се включват в инструк-
цията за експлоатация на водохранилището.
Чл. 262. През водоизпускателните съоръже-
ния водата се изпуска по начин, недопускащ
причиняването на повреди по тях,  размиване
на дъното и бреговете след тях, както и повреж-
дане на основите на хидротехническите съоръ-
жения с нарушаване на устойчивостта им.
Чл. 263. (1) Изпускането на водата се извър-
шва постепенно без образуване на високи въл-
ни в долното водно ниво с опасност за причиня-
ване на бедствие.
(2) Когато експлоатационните и климатич-
ните условия налагат бързо увеличаване на
изпусканите води, на застрашените места се
изгражда и поддържа в изправност сигнализи-
раща звукова и визуална уредба, която известя-
ва органите на местното самоуправление и на-
селението. При необходимост се уведомяват и
полицейските служби.
(3) Редът и начините за уведомяване на влас-
тите и населението се записват в аварийния план
за действие на всеки енергиен обект.
(4)  Изменението на количеството на про-
пусканата вода през турбините на ВЕЦ не се
ограничава и не се изисква задействане на сиг-
нализацията.
Чл. 264. Водноелектрически централи, из-
ползващи затворни съоръжения на други водо-
ползватели за пропускане на високите води,
координират действията си с тях чрез съвмест-
но изготвена инструкция.